Foto: Twitter/@ManUtd «Manchester Yunayted» bosh murabbiyi Joze Mourino klub bilan yangi shartnoma imzoladi. Unga ko‘ra, portugaliyalik mutaxassis 2020 yilgacha mankunianliklarni boshqaradigan bo‘ldi. Bundan tashqari, shartnomani yana bir yilga uzaytirish imkoniyatiga ham ega bo‘ldi. Eslatib o‘tamiz, Mourino «MYu» klubida 2016 yildan buyon ishlamoqda. Uning qo‘li ostida jamoa APLda 6-o‘rinni egalladi va Angliya Ligasi Kubogi va Yevropa Ligasida g‘alaba qozondi.